২৬৭ রানের জয়ের লক্ষ্যে ব্যাট করতে নেমে উদ্বোধনী জুটিতে ৫০ রান তুলে ব্রাদার্সকে ভালো সূচনা এনে দেন মিজানুর রহমান ও জুনায়েদ সিদ্দিকী। এরপর ব্যক্তিগত ২৪ রানে জুনায়েদ সানজামুলের বলে বোল্ড হয়ে যান। ৫৯ রানের মাথায় মিজানুর রহমানকে (২৪) এলবিডব্লিউর ফাঁদে ফেলে উদ্বোধনী জুটিকে সাজঘরে ফেরান সানজামুল। এরপর নিয়মিত বিরতিতে উইকেট হারাতে থাকে আবাহনী। আসা যাওয়ার মিছিলে ব্যতিক্রম হয়ে দাঁড়ান ইয়াসির আলী। ৪২ বল মোকাবেলা করে ১ চার ও ১ ছক্কায় অপরাজিত ৩৫ রান করেন তিনি। ১৫টি রান করেন ওয়াহিদুল আলম। তাতে ৩৫.৪ ওভারে ১৩০ রানেই গুটিয়ে যায় ব্রাদার্সের ইনিংস।